projecte-aina/catalan_government_crawling huggingface dataset:
La llei protegeix les persones i unitats familiars en situació de risc d'exclusió residencial davant dels talls que puguin acordar les companyies subministradores d'electricitat, gas i agua potable per manca de pagament.
Això vol dir que aquestes empreses no podran interrompre els subministraments quan es produeixen impagaments, quan hi ha risc d'exclusió residencial.
Les persones o unitats familiars amb risc d'exclusió residencial tenen ingressos inferiors a:
En l'avís d'una factura impagada, l'empresa subministradora demanarà a les persones consumidores que l'autoritzin a utilitzar les seves dades personals amb l'única finalitat de sol·licitar als serveis socials municipals un informe per saber si es troben en situació de risc d'exclusió residencial.
Cal adreçar-se als serveis socials de cada municipi.
Els serveis socials han d'emetre l'informe en el termini de 15 dies des de la sol·licitud per part de l'empresa subministradora.
En alguns casos, com a l'Ajuntament de Barcelona, els municipis disposen de punts d'assessorament energètic per informar i gestionar sobre el dret d'accés als subministraments bàsics.
Si les persones no es presenten davant els serveis socials en el termini màxim de 2 mesos, aquests serveis informen a les empreses subministradores que no poden acreditar si es troben o no en la situació de risc.
En una segona comunicació, si s'envia un avís de tall de subministrament, l'empresa informa que, entenent que no hi ha hagut oposició, s'utilitzen les dades del client per demanar el dit informe als serveis socials municipals.
Aquest és el document que ha de determinar si la persona es troba en risc d'exclusió residencial.
Si l'empresa subministradora executa el tall malgrat que la persona o unitat familiar es troba efectivament en risc d'exclusió residencial, incomplirà la llei.
En aquest cas, cal adreçar-se de nou als serveis socials del municipi perquè se suspengui aquest tall.
També es pot denunciar el tall indegut en el servei públic de consum del municipi o comarca (a les Oficines Comarcals d'Informació al Consumidor i les Oficines Municipals d'Informació al Consumidor).
El Codi de consum preveu sancions per a les empreses que incompleixen la llei, que poden constituir infracció administrativa en matèria de defensa de les persones consumidores o usuàries.
Adreces de les Oficines Municipals i Comarcals d'Informació al Consumidor.
Què és el matrimoni civil i quins són els requisits que heu de complir per contraure matrimoni
És la unió entre dues persones d'acord amb el que preveu la llei.
Amb aquesta unió es crea un vincle de vida comú entre els cònjuges del qual se'n deriven conseqüències jurídiques d'àmbit personal i econòmic.
Els cònjuges tenen en el matrimoni els mateixos drets i deures: respectar-se i ajudar-se mútuament i actuar en interès de la família.
Tots els ciutadans teniu dret a contraure matrimoni conforme a les disposicions que conté el Codi Civil.
Ho podeu fer tant dins o fora de l'Estat espanyol, davant del jutge/essa, l'alcalde/essa o funcionari/ària designat o en la forma religiosa legalment prevista.
Si decidiu contraure matrimoni cal tenir en compte els seus efectes:
Cada cònjuge té la propietat i l'administració dels seus béns, tant dels que tenia abans del matrimoni com dels adquirits durant el matrimoni.
Cadascú respon dels seus drets.
Són subvencions per promoure actuacions específiques per fomentar la llengua catalana a Catalunya.
Aquesta línia de subvencions promou les actuacions següents:
Queden exclosos de les actuacions previstes en els apartats a), b), c) i d) els projectes que tenen com a objecte:
Aquestes subvencions són de tramitació telemàtica obligatòria i haureu de tenir un certificat digital per poder signar la sol·licitud.
En cas d'interrupció no planificada del funcionament de Tràmits gencat, durant l'últim dia del termini de sol·licitud, caldrà que envieu immediatament a la bústia de contacte un missatge informant de l'error.
És necessari que hi adjunteu el formulari de sol·licitud degudament signat i una captura de pantalla (tecla Impr Pant ) en què es pugui veure el missatge d'error que us retorna el sistema i l'hora en què s'ha produït la incidència.
La documentació que aporteu per un altre canal no es tindrà en compte ni es computarà a l'efecte de data de presentació.
Termini de sol·licitud: del 23 de juny al 9 de juliol de 2020.
Horari: de dilluns a divendres de 9 a 14 h, excepte l'últim dia de presentació de sol·licituds, que és fins a les 18h.
Problemes tècnics durant la tramitació del formulari?
És un programa impulsat per la Direcció General de Política Lingüística del Departament de Cultura i gestionat territorialment pel Consorci per a la Normalització Lingüística, adreçat a persones majors d'edat.
Voluntariat per la llengua (VxL) és un programa per practicar català a través de la conversa.
Es basa en la creació de parelles lingüístiques formades per un voluntari, que parla català fluidament, i un aprenent, que en té coneixements bàsics i vol adquirir fluïdesa.
La parella lingüística s'ha de trobar com a mínim una hora a la setmana durant 10 setmanes.
Els centres de normalització lingüística orienten i ofereixen materials de suport a les parelles lingüístiques.
Els participants poden assistir a diverses activitats complementàries relacionades amb la llengua i el coneixement de la cultura i el territori.
També disposen d'un carnet que els permetrà obtenir descomptes en diversos equipaments culturals i establiments de tot Catalunya.
Es pot autoritzar de manera excepcional la caça o la captura d'espècies cinegètiques quan en un determinat àmbit territorial (àrees privades o locals de caça, zones de seguretat, refugis de caça o refugis de fauna salvatge, i terrenys cinegètics d'aprofitament comú) es produeixi o es pugui produir, d'acord amb els antecedents, una abundància excessiva d'individus d'una espècie cinegètica, de manera que resulti perillosa o nociva per a les persones o perjudicial per a l'agricultura, la ramaderia, els terrenys forestals, les espècies protegides o la caça, valorades altres solucions alternatives més satisfactòries sense èxit.
Durant els mesos de juny, juliol i agost, a les àrees privades o locals de caça es poden caçar només porcs senglars (mitjançant batudes o aguaits diürns) quan causin danys a l'agricultura.
Cal comunicació prèvia del titular o el seu representant legal, amb antelació, al tramitador de comunicacions de cacera de porc senglar a l'estiu, del Departament d'Agricultura, Ramaderia, Pesca i Alimentació.
Per completar l'autorització excepcional cal presentar la comunicació del resultat de la cacera.
Autorització excepcional de caça per danys
Comunicacions de caceres a l'estiu
Aquest permís és necessari per caçar a les reserves nacionals de caça de Catalunya.
Existeixen diferents tipus de permisos atenent l'espècie, la condició de la persona caçadora (Local, Autonòmic, Europeu) i la modalitat de caça (Trofeu o Selectiva).
Els autònoms, professionals, empreses, entitats i altres col·lectius heu de lliurar les sol·licituds per aquest canal, i només s'acceptaran les que presenteu mitjançant aquest tràmit en línia.
Les que presenteu per un altre canal no es tindran en compte ni es computaran a efectes de data de presentació.
A tothom, major de 14 anys, que vulgui caçar en una reserva nacional de caça de Catalunya.
Cada any la Direcció General de Política Lingüística convoca les proves per obtenir els certificats de llengua catalana, els quals permeten acreditar el grau de coneixement del català a efectes d'aprenentatge de la llengua, laborals (tant a l'administració pública com al món socioeconòmic), acadèmics o per interès personal.
Es poden fer les proves per obtenir els certificats següents: Certificat de nivell bàsic de català (A2).
Certificat de nivell elemental de català (B1).
Certificat de nivell intermedi de català (B2).
Certificat de nivell de suficiència de català (C1).
Certificat de nivell superior de català (C2).
L'any 2014 es van adaptar les denominacions dels certificats de català de la Direcció General de Política Lingüística a les denominacions del Marc europeu comú de referència.
La correspondència amb les denominacions anteriors és la següent:
Nivell bàsic (A2) Nivell bàsic (A bàsic)
Nivell de suficiència (C1) Nivell de suficiència (C)
Termini d'inscripció finalitzat.
Recomanem que feu servir els navegadors Explorer (versió superior a la 10) o Firefox.
AVÍS: s'han desconvocat les proves dels nivells A2 i B1 de la convocatòria 2020 i s'han modificat les dates de realització dels exàmens dels nivells B2, C1 i C2.
Consulteu les noves dates a "Inscriure's a la proves > Altres informacions".
A les persones que tinguin 16 anys o més en el moment de fer la prova i que vulguin acreditar els coneixements de la llengua catalana obtinguts al marge de l'ensenyament reglat.
Abans d'inscriure-us, consulteu aquí com són les proves per poder triar la més adequada al vostre nivell de coneixements.
És un cercador d'informació lingüística en què podeu trobar la solució als vostres dubtes gramaticals, de lèxic, de sintaxi, d'ortografia i de puntuació.
A més, l'Optimot ofereix un servei d'atenció personalitzada que permet fer consultes lingüístiques a un equip de professionals.
El TERMCAT és un centre de terminologia que garanteix la disponibilitat de la terminologia catalana en tots els sectors de coneixement i d'activitat, mitjançant la creació i la transferència d'eines i de recursos de qualitat.
Adreça els seus serveis a institucions públiques i privades, universitats i centres de recerca, associacions i
col·legis professionals, mitjans de comunicació, empreses, organismes, especialistes i professionals lingüístics.
En aquest web podeu trobar un recull de diversos diccionaris en línia.
La Generalitat ofereix el projecte Qui és qui, una base de dades d'escriptors en llengua catalana.
Hi podeu cercar llibres, obres dramàtiques i guions de ficció per autor, per títol o per gènere literari.
És un servei de consultes terminològiques en línia del TERMCAT que resol de manera automatitzada les consultes en català, castellà, francès i anglès sobre els diferents àmbits d'especialitat.
ésAdir.cat, el portal lingüístic de la Corporació Catalana de Mitjans Audiovisuals (CCMA)
Portal destinat als professionals dels mitjans de comunicació que integren l'ens, així com a d'altres professionals de la comunicació, de l'ensenyament, als estudiants universitaris i a qualsevol persona interessada en l'ús de la llengua a la ràdio i la televisió.
És el gestor de consultes lingüístiques i terminològiques de la Universitat de Barcelona (UB).
Servei lingüístic que recull criteris de llengua i edició adreçat a tota la comunitat universitària de l'àmbit català, als professionals de la llengua (correctors i traductors) i a tothom qui vulgui millorar les diferents habilitats lingüístiques.
L'objectiu d'aquest servei de consulta és respondre els dubtes i les qüestions lingüístiques que es plantegen a l'hora de redactar textos.
L'objecte d'aquestes subvencions és promoure actuacions destinades a la incorporació de la llengua catalana en productes tecnològics, de manera preferent en aplicacions i videojocs.
Queden excloses d'aquestes subvencions les iniciatives que tinguin com a objecte l'elaboració o traducció de pàgines web.
Aquestes subvencions són de tramitació telemàtica obligatòria i haureu de tenir un certificat digital per poder signar la sol·licitud.
En cas d'interrupció no planificada del funcionament de Tràmits gencat, durant l'últim dia del termini de sol·licitud, caldrà que envieu immediatament a la bústia de contacte un missatge informant de l'error.
És necessari que hi adjunteu el formulari de sol·licitud degudament signat i una captura de pantalla (tecla Impr Pant ) en què es pugui veure el missatge d'error que us retorna el sistema i l'hora en què s'ha produït la incidència.
Termini de sol·licitud: del 3 al 18 de març de 2020.
L'últim dia del termini de presentació de sol·licituds s'ajorna fins al 5 de juny (inclòs) en compliment de la disposició addicional tercera del Reial Decret 463/2020, de 14 de març, pel qual es declara l'estat d'alarma per la gestió de la situació de crisi sanitària ocasionada pel COVID-19.
Horari: de dilluns a divendres de 9 a 14 h, excepte l'últim dia de presentació de sol·licituds, que és fins les 18h.
Problemes tècnics durant la tramitació del formulari?
Poden optar a aquestes subvencions les empreses, ja siguin persones físiques o jurídiques, amb domicili en un estat membre de la Unió Europea o associat a l'Espai Econòmic Europeu, quan el seu projecte tingui incidència a Catalunya, amb acreditació de distribució i comercialització.
Selecció de recursos per a tots els nivells d'aprenentatge i ensenyament de català a persones adultes
En aquest cercador trobareu informació sobre els llocs on aprendre català, de manera presencial o amb altres modalitats d'aprenentatge, arreu dels territoris de parla catalana.
Les dades del cercador es refereixen a centres del Consorci per a la Normalització Lingüística, universitats, escoles oficials d'idiomes, centres privats, etc., i són consultables per poblacions (adreça postal, telèfon, adreça electrònica i web).
Recull de recursos diversos que faciliten l'acolliment lingüístic i l'aprenentatge de la llengua catalana.
Alguns d'aquests recursos presenten la llengua catalana des d'altres llengües, per tal de facilitar-ne l'aprenentatge (des de l'anglès, des de l'amazic, des de l'àrab, des de l'espanyol, des del romanès, des del rus, des de l'urdú i des del xinès).
Servei de suport i acompanyament a les empreses i als emprenedors que ofereix la Direcció General de Política Lingüística per fomentar-hi l'ús i el coneixement de la llengua catalana.
S'ofereix un ampli ventall de recursos per treballar en català: des d'eines diagnòstiques que permeten conèixer la situació real de l'empresa fins a eines lingüístiques en línia i informació sobre l'oferta formativa general i específica.
Subvencions a projectes de foment de l'ús de la llengua catalana
La Generalitat de Catalunya dóna suport a empreses i entitats sense ànim de lucre en projectes de foment de l'ús de la llengua catalana, a través de diverses línies de subvenció.
Els jocs, tant per a infants com per a adults, també són una bona manera per aprendre una llengua.
Consulteu el catàleg de jocs en català del Consorci per a la Normalització Lingüística; hi trobareu des de jocs tradicionals fins a jocs de taula o jocs multimèdia.
Procediment previ a la celebració del matrimoni
És el procediment previ a la celebració del matrimoni, mitjançant el qual els contraents acrediten, en l'expedient tramitat segons la legislació del Registre Civil, que reuneixen els requisits de capacitat establerts al Codi Civil per contraure matrimoni.
Els tràmits per al matrimoni civil s'han d'iniciar sempre al Registre Civil del municipi on estiguin domiciliats o tinguin la residència habitual un o els dos futurs contraents.
Si estan domiciliats en poblacions diferents podran escollir la que més els convingui.
En cas que inicieu el procés de tramitació heu d'aportar la següent documentació:
En què consisteix, passos que heu de seguir i documentació que heu d'aportar
És l'acte del casament, pel qual dues persones contreuen matrimoni civil i davant l'autoritat competent.
Tingueu en compte la següent informació respecte qui pot oficiar la cerimònia:
Hi ha diversos aspectes que heu de tenir en compte quan escolliu el lloc de celebració del matrimoni civil:
A més de l'expedient tramitat, la documentació requerida pot variar segons cada municipi però el criteri general sol ser:
Hi ha ajuntaments que permeten fer una reserva prèvia de data per a la cerimònia.
Paral·lelament a la tramitació de l'expedient, podeu avançar la sol·licitud de reserva de dia i hora.
Cal tenir en compte sempre, però, que la data no quedarà concretada fins que no es lliuri l'expedient del Registre Civil.
Inscriure's al Registre Civil i rebre el llibre de família
La inscripció dóna fe de l'acte del matrimoni i de la data, hora i lloc en què es contreu.
És el mitjà de prova conforme s'ha realitzat el matrimoni i és el títol que legitima l'estat civil de casat.
El matrimoni produeix efectes civils des de la seva celebració i per al ple reconeixement d'aquests drets cal que estigui inscrit al Registre Civil.
El jutge, alcalde o funcionari davant el qual se celebra el matrimoni estén la inscripció o l'acta corresponent amb la seva signatura i la dels contraents i testimonis del casament.
Un cop realitzada aquesta inscripció o estesa l'acta, el jutge, alcalde o funcionari lliura als dos contraents el document acreditatiu del matrimoni, que és el llibre de família.
El llibre de família certifica:
En el cas de perdre el Llibre de Família podeu demanar un duplicat.
Per fer-ho, cal que un dels cònjuges s'adreci al registre civil amb el seu DNI i ho demani.
La Meva Salut és un espai digital que recull les dades personals que el sistema públic té de cadascun de nosaltres i que ofereix tota la informació clínica.
Permet l'accés a la informació personal de salut generada en l'atenció sanitària rebuda en els centres assistencials públics (diagnòstics, informes clínics, resultats de proves...).
A les persones de 16 anys o més que disposin de targeta sanitària individual.
El títol de família monoparental atorga diversos beneficis, avantatges fiscals i bonificacions.
Juntament amb el títol col·lectiu per a tota la família, també dóna dret a la possessió d'un títol individual per a cada una de les persones membres beneficiàries.
Les famílies monoparentals formades per fills/filles majors de 26 anys amb un grau de discapacitat reconegut, actualment només poden presentar la sol·licitud d'alta i renovació presencialment.
Independentment d'aquesta pròrroga automàtica de validesa dels títols de família monoparental, en cas que el títol caduqui durant el període prorrogat, les famílies tenen l'obligació de sol·licitar-ne la renovació quan hagi finalitzat l'estat d'alarma provocat per la crisi de la Covid'19.
Veure la Resolució TSF/819/2020, de 7 d'abril (DOGC núm. 8106, de 08/04/2020).
A les famílies monoparentals, tant de categoria especial com de categoria general.
S'entén per família monoparental la família formada per un/una o més fills/filles menors de 21 anys, o de 26 anys si estudien, que conviuen i depenen econòmicament d'una sola persona.
Malgrat que algunes de les actuacions obligatòries després d'una defunció les poden fer els familiars, normalment és la funerària qui s'encarrega de tota la tramitació.
Cal tenir present que es pot escollir funerària.
Els familiars han de presentar el DNI del difunt a la funerària i fer la declaració i autorització a la funerària dels tràmits oportuns.
El principal document és la llicència d'enterrament, que té la finalitat de procedir a la inhumació del cadàver.
Cal haver pagat prèviament les quantitats corresponents, segons el tipus de servei i sepultura que s'hagi escollit.
La inhumació s'ajustarà a les lleis i als reglaments respecte al temps, lloc i altres formalitats.
L'enterrament tindrà lloc, generalment, transcorregudes almenys 24 hores des del moment de la mort.
La incineració la pot demanar la persona interessada a ser incinerada o un familiar de primera línia que conegui aquesta voluntat.
Si són els familiars qui ho volen, ho han de comunicar al metge facultatiu perquè aquest ho faci constar expressament en el certificat mèdic de defunció.
Cal contactar personalment o telefònicament amb l'empresa funerària o amb la companyia d'assegurances, si n'hi ha, i facilitar-los les dades següents:
Si a través d'una entitat asseguradora s'ha pagat en vida l'enterrament i la sepultura per a la inhumació de les restes del difunt, els familiars hauran de presentar la documentació acreditativa d'aquesta circumstància a l'empresa funerària.
Si la persona difunta té una sepultura, els familiars hauran de presentar o acreditar el títol de dret funerari.
El dret funerari implica la concessió del dret a l'ús de la sepultura durant el període establert al contracte d'adjudicació.
La concessió d'ús sobre sepultures de construcció municipal podrà ser de caràcter temporal o de lloguer.
L'adquisició del dret funerari comporta per al seu titular, el pagament anual de la taxa de conservació de cementiris.
Si no hi ha assegurança ni s'ha pagat dret funerari
L'empresa funerària oferirà als familiars una ubicació per dur a terme l'enterrament si no s'ha fet a través d'una entitat asseguradora o no posseeix títol de dret funerari.
Tenen dret a acollir-s'hi les persones que acreditin falta de recursos econòmics o les entitats de beneficència que tenen acollides persones fins a la seva mort.
Per motius de risc sanitari, és necessària l'autorització de trasllat quan les causes de la mort són les de l'annex I del Decret 297/1997, de 25 de novembre, per la qual s'aprova el Reglament de policia sanitària mortuòria.
És a dir, mort per còlera, febre hemorràgica causada per virus, encefalitis de Creutzfeldt-Jakob, diftèria, àntrax, pesta i carboncle.
També cal quan s'ha de transportar el cadàver o restes cadavèriques des del domicili mortuori, cementiri o lloc de l'enterrament, fins al lloc d'inhumació o incineració, quan un dels dos llocs estigui fora de Catalunya.
Aquesta autorització l'expedeix l'autoritat sanitària que en cada comunitat autònoma té encomanades especialment aquestes competències.
Normalment ho fan els delegats provincials de salut o sanitat, o el funcionari/ària en el qual tingui delegades aquestes funcions.
La gestió de la sol·licitud de trasllat és una de les (gestions) que realitza l'empresa funerària, tot i que no hi hagi cap determinació establerta, amb caràcter general, sobre qui l'ha de sol·licitar.
Excepcionalment, algunes comunitats autònomes estableixen que sigui l'empresa funerària qui l'hagi de sol·licitar; altres, al contrari, determinen que han de ser els familiars.
En aquest últim cas, no hi ha inconvenient que la sol·licitud sigui signada pel familiar, però la gestió material de fer-la i presentar-la pot fer l'empresa funerària com a representant del familiar.
A Catalunya l'article 4.1 de la Llei 2/1997, de serveis funeraris, estableix que l'activitat dels serveis funeraris comprèn el transport del cadàver i la gestió dels tràmits administratius preceptius per a tot el procés fins a l'enterrament o la incineració.
La sol·licitud d'autorització de trasllat haurà d'anar acompanyada del certificat mèdic de defunció.
És el document que acredita si una persona ha atorgat testament o testaments i davant de quin notari o notaris.
D'aquesta manera, els hereus es podran dirigir al notari autoritzant de l'últim testament i obtenir-ne una còpia autoritzada.
Encara que se sàpiga que la persona difunta ha atorgat testament, aquest certificat continua sent necessari.
Ho és per a la realització de qualsevol acte successori.
Qualsevol persona, sempre que presenti els documents requerits.
El Registre General d'Actes d'Última Voluntat del Ministeri de Justícia acredita que s'ha atorgat, o no, testament.
Per demanar el certificat d'actes d'últimes voluntats han d'haver transcorregut 15 dies hàbils a partir de la defunció.
Si disposeu de certificat electrònic d'usuari ho podeu tramitar a través de la seu electrònica del Ministeri de Justícia.
La sol·licitud s'efectuarà obligatòriament a través del Model 790, que es pot descarregar del web del Departament de Justícia o obtenir gratuïtament als següents llocs:
A més de la sol·licitud haureu de presentar el certificat literal de defunció, que haurà de ser original o fotocòpia compulsada, expedit pel Registre Civil corresponent a la localitat en la qual la persona hagi mort, i en el qual haurà de constar necessàriament el nom dels pares del mort.
Nota important: Si la data de defunció és posterior al 2 d'abril del 2009 i la defunció no està inscrita al jutjat de pau, no és necessari presentar el certificat de defunció.
En aquest cas és imprescindible consignar el DNI/NIE del mort a la sol·licitud (si manca de NIE, el número de passaport o, en cas de no tenir-lo, el d'un altre document d'identitat del seu país d'origen).
El formulari d'últimes voluntats el podeu presentar de forma presencial al Registre d'Actes d'Última Voluntat (Madrid), davant de qualsevol de les gerències del Ministeri de Justícia o per correu.